# Campionat de Catalunya de futbol

### De Viquipèdia

El Campionat de Catalunya de futbol va ser la màxima competició de futbol disputada a Catalunya durant la primera meitat de segle XX.

## [edita] Copa Macaya

El desembre de 1900, Alfons Macaya (president de l'Hispània) ofereix un trofeu per a ser disputat en format de lliga entre els diferents clubs. Fou el primer campionat futbolístic disputat a la península Ibèrica.

Temporada | Campió | PJ | PG | PE | PP | GF | GC | Punts
--- | --- | --- | --- | --- | --- | --- | --- | ---
1900-1901 | Hispània FC | 6 | 5 | 1 | 0 | 37 | 2 | 11
1901-1902 | FC Barcelona | 8 | 8 | 0 | 0 | 60 | 2 | 16
1902-1903 | RCD Espanyol | 4 | 3 | 0 | 1 | 9 | 2 | 6

El 22-11-1903 s'organitza un torneig per atorgar la copa Macaya en propietat entre els tres campions, Hispània, Barcelona i Espanyol. Com que l'Hispània s'havia dissolt i l'Espanyol havia guanyat tots els partits de la temporada al Barcelona el trofeu se l'emportà l'Espanyol.

## [edita] Copa Barcelona

Després de diverses polèmiques sorgides durant la celebració de la Copa Macaya, el FC Barcelona decideix organitzar una nova competició oberta als diferents clubs de la ciutat i que rebé el nom de Copa Barcelona.

Temporada | Campió | PJ | PG | PE | PP | GF | GC | Punts
--- | --- | --- | --- | --- | --- | --- | --- | ---
1902-1903 | FC Barcelona | 14 | 12 | 2 | 0 | 38 | 10 | 26

## [edita] Campionat de Catalunya

Després de l'experiència de la Copa Macaya i la Copa Barcelona, el 1903 l'Associació de Clubs de Barcelona crea aquesta nova competició que esdevindrà la competició futbolística més important d'Espanya (fins l'establiment de la Lliga Espanyola) i amb gran tradició aquells anys a Catalunya. La competició es disputà fins 1940, any en que el nou règim franquista decidí la supressió del campionat.

En els seus inicis la competició no tenia un sistema clar de participació variant el nombre d'equips que disputaven el torneig i produint-se situación curioses com el fet que equips com l'Universitari no disputés alguns partits per què els seus jugadors havien d'estudiar pels exàmens. Els primers classificats del campionat participaven a la Copa d'Espanya.

La temporada 1912-13 es disputaren dos campionats: el dissident de la Football Assiociació de Catalunya (afiliats a la dissident U.E.C. espanyola), encapçalat pel Barcelona, i l'oficial de la Federació Catalana. El campionat de la F.A.C. fou abandonat per la manca d'interès quan s'havien disputat 4 jornades i el Barcelona fou considerat guanyador.

El 1917-18 s'estableixen canvis importants per tal d'aconseguir un campionat més professional i ben organitzat. 6 equips disputaran el Campionat de Catalunya A i 6 més el B. El 1924-25 el Campionat de Catalunya A s'amplia a 8 equips.

El 1925-26 el campionat començà amb retard, degut a haver-se clausurat el camp de Les Corts durant 6 mesos en haver estat xiulat l'himne espanyol un partit d'homenatge a l'Orfeó Català. L'Espanyol va jugar la segona volta amb el segon equip degut a la gira per Amèrica.

La temporada 1928-29, degut a l'inici de la lliga espanyola el campionat es redueix a 6 equips i es juga de setembre a novembre. El 1931-32, la primera categoria s'expandeix a 8 equips, tornant a reduir-se a 6 la temporada 1934-35.

El 1936-37: Havia començat la guerra civil. Catalunya encara restava al marge de les activitats del front, i el Real Madrid va fer gestions per participar en el campionat català, cosa que no es va acceptar. Aquest any no es disputà la Copa d'Espanya. Els 4 primers classificats del campionat català disputaren la Lliga Mediterrània. L'any 1937-38, el campionat disputat en plena guerra es torna a ampliar a 8 equips.

L'última temporada del Campionat de Catalunya fou la 1939-40. Com la nova Federació del govern feixista no reconegué els campionats disputats durant la guerra a la zona republicana va inscriure a la competició els equips que en tenien dret l'estiu del 1936.

Temporada | Campió | PJ | PG | PE | PP | GF | GC | Punts
--- | --- | --- | --- | --- | --- | --- | --- | ---
1903-1904 | RCD Espanyol | 16 | 15 | 1 | 0 | 82 | 15 | 31
1904-1905 | FC Barcelona | 8 | 5 | 2 | 1 | 21 | 12 | 12
1905-1906 | X Sporting Club | 6 | 5 | 0 | 1 | 7 | 4 | 10
1906-1907 | X Sporting Club | 4 | 3 | 0 | 1 | 10 | 4 | 6
1907-1908 | X Sporting Club | 6 | 5 | 0 | 1 | 14 | 6 | 10
1908-1909 | FC Barcelona | 7 | 4 | 3 | 0 | 16 | 7 | 11
1909-1910 | FC Barcelona | 10 | 10 | 0 | 0 | 46 | 3 | 20
1910-1911 | FC Barcelona | 7 | 7 | 0 | 0 | 25 | 7 | 14
1911-1912 | RCD Espanyol | 10 | 8 | 1 | 1 | 35 | 5 | 17
1912-1913 (FCF) | FC Espanya | 10 | 9 | 1 | 0 | 19 | 5 | 19
1912-1913 (FAC) | FC Barcelona | 4 | 3 | 0 | 1 | 24 | 9 | 6
1913-1914 | FC Espanya | 8 | 8 | 0 | 0 | 12 | 2 | 16
1914-1915 | RCD Espanyol | 9 | 8 | 0 | 1 | 38 | 5 | 16
1915-1916 | FC Barcelona | 8 | 8 | 0 | 0 | 46 | 6 | 16
1916-1917 | FC Espanya | 11 | 8 | 1 | 2 | 26 | 9 | 17
1917-1918 | RCD Espanyol | 10 | 7 | 2 | 1 | 34 | 8 | 16
1918-1919 | FC Barcelona | 10 | 8 | 1 | 1 | 31 | 6 | 17
1919-1920 | FC Barcelona | 10 | 9 | 1 | 0 | 28 | 7 | 19
1920-1921 | FC Barcelona | 10 | 6 | 3 | 1 | 17 | 10 | 15
1921-1922 | FC Barcelona | 10 | 9 | 1 | 0 | 63 | 8 | 19
1922-1923 | CE Europa | 10 | 8 | 1 | 1 | 31 | 11 | 17
1923-1924 | FC Barcelona | 10 | 10 | 0 | 3 | 28 | 7 | 20
1924-1925 | FC Barcelona | 14 | 9 | 2 | 3 | 25 | 9 | 20
1925-1926 | FC Barcelona | 14 | 9 | 2 | 3 | 35 | 15 | 20
1926-1927 | FC Barcelona | 14 | 11 | 1 | 2 | 64 | 20 | 23
1927-1928 | FC Barcelona | 14 | 12 | 0 | 2 | 56 | 11 | 24
1928-1929 | RCD Espanyol | 10 | 9 | 1 | 0 | 32 | 4 | 19
1929-1930 | FC Barcelona | 10 | 8 | 0 | 2 | 33 | 6 | 16
1930-1931 | FC Barcelona | 10 | 8 | 1 | 1 | 34 | 10 | 17
1931-1932 | FC Barcelona | 14 | 11 | 1 | 2 | 43 | 12 | 23
1932-1933 | RCD Espanyol | 14 | 12 | 1 | 1 | 42 | 14 | 25
1933-1934 | CE Sabadell | 14 | 11 | 1 | 2 | 34 | 19 | 23
1934-1935 | FC Barcelona | 10 | 8 | 1 | 1 | 36 | 10 | 17
1935-1936 | FC Barcelona | 10 | 9 | 1 | 0 | 41 | 9 | 19
1936-1937 | RCD Espanyol | 10 | 7 | 0 | 3 | 29 | 23 | 14
1937-1938 | FC Barcelona | 14 | 10 | 1 | 3 | 42 | 13 | 21
1938-1939 | No es disputà
1939-1940 | RCD Espanyol | 10 | 9 | 1 | 0 | 35 | 11 | 19

## [edita] Articles relacionats

- Campionat de Catalunya de Segona Categoria

## [edita] Enllaços externs

- Federació Catalana de Futbol

Obtingut de "http://ca.wikipedia.org../../../c/a/m/Campionat_de_Catalunya_de_futbol_0331.html"

Categoria: Competicions futbolístiques catalanes

##### Views

- Article
- Discussió
- Revisió actual

##### Cerca

##### En altres llengües

- Español